EkBass/fiwiki-20250220-pages-articles huggingface dataset:
Savonlinnan musiikkiakatemia

Savonlinnan musiikkiakatemia on musiikkikoulutusta antava yksikkö, jossa kansainvälisesti tunnetut taiteilijat kouluttavat nuoria muusikoita ja laulajia oopperan, liedin ja kamarimusiikin alueilla. Opetus järjestetään kesäisin Savonlinnassa. Savonlinnan musiikkiakatemian tausta on 1950-luvulla säveltäjä Yrjö Kilpisen perustamissa Savonlinnan musiikkipäivissä. Savonlinnassa kehitettiin kesäistä musiikkikoulutusta tuolloin ennen kuin oopperajuhlat lähtivät käyntiin. Organisaatiomuoto on vaihdellut, mutta toimintaperiaate on pysynyt jo vuosien ajan samana. Hallinnollisesti Savonlinnan musiikkiakatemian toiminnasta vastaa Savonlinnan kesäyliopisto. Toimintaa johtaa taiteellinen toimikunta, jonka puheenjohtaja on pianotaiteilija Ralf Gothóni. Toiminnan järjestelyistä vastaa toiminnanjohtaja. Musiikkiakatemian koulutus toteutetaan heinäkuussa, jolloin Savonlinnan oopperajuhlien aikaan paikkakunnalla tapahtuu musiikillisesti paljon ja opiskelijoille tarjoutuu mahdollisuus tavata muusikkoja, saada yleisöä ja syventää ammattitaitoaan. Musiikkiakatemian laulukoulutus tarjoaa oopperan ja liedin mestarikurssien lisäksi koulutusta laulaja-pianistiduoille. Kamarimusiikkikursseilla opettajat ja oppilaat musisoivat yhdessä. Vastaavia toimintamalleja löytyy musiikkijuhlien yhteydessä toimivista koulutusyksiköistä kuten Ravinia-juhlien Steans-instituutti ja Salzburgin muusiikkijuhlien Mozarteum-orkesteri. . Lied-koulutuksen opettajina ovat toimineet muiden muassa Helmut Deutsch, Irwin Cage, Hartmut Höll, Graham Johnson ja Roger Vignoles. Laulun opettajina ovat toimineet tunnustetut taiteilijat ja pedagogit Ilena Cotrubas, Thomas Hemsley, Dorothy Irving, Jevgeni Nesterenko, Peter Pears, Mitsuko Shirai ja Sarah Walker. Viimeiset vuodet opetuksesta ovat vastanneet kamarilaulaja Tom Krause ja ohjaaja Eija Tolpo. Vuonna 2010 mukana oli myös oopperalaulaja professori Barbara Bonney. . Savonlinnan musiikkiakatemia on toteuttanut myös omia tuotantoja, kuten Mozartin Cosi fan tutte ja Hugo Wolf -akatemian kanssa Italialainen laulukirja Ralf Gothónin sovituksena kamariorkesterille ja kahdelle laulajalla vuonna 2005. Vuodelle 2011 valmisteilla on Domenico Cimarosan ooppera Il matrimonio segreto (salainen avioliitto). 2011 käynnistetään myös mestarikurssi yhteistyössä Savonlinnan oopperajuhlien kanssa Timo Mustakallio -laulukilpailun voittajille. 2010 aloitettiin myös musiikkiteknologian koulutus, joka laajenee vuonna 2011.. Musiikkiakatemia on käynnistänyt myös kansainvälistä toimintaa, joka suuntautuu Kairoon Egyptiin. Vuosina 2009–2010 on pidetty kursseja egyptiläisille opiskelijoille. Kairossa olivat mukana Ralf Gothóni, alttoviulisti Teemu Kupiainen, sellisti, professori Arto Noras, ohjaaja Eija Tolpo sekä pianisti Jari Hiekkapelto. Toiminnan myötä egyptiläismuusikoita on osallistunut myös koulutukseen Savonlinnassa. ==Lähteet== * === Viitteet === == Aiheesta muualla == * Savonlinnan musiikkiakatemia Luokka:Savonlinnan oppilaitokset Luokka:Suomalaiset musiikkialan oppilaitokset
Polle

Polle voi tarkoittaa seuraavia: *polle, hevosta tarkoittava sana * Polle Koninkaulus, sarjakuva- ja animaatiohahmo * Polle – maailman monin poni, Lena Furbergin piirtämä sarjakuva * Polle, kunta Saksassa * Heroiini, huume
Ryan Sharp

Ryan Sharp (s. 29. huhtikuuta 1979 Newtonhill, Skotlanti) on brittiläinen moottoriurheilija ja tiimimanageri. Hän toimii nykyään Hitec Racing -tallin johtajana. Sharp aloitti kilpailu-uransa Formula Renault - ja Formula Ford -luokissa vuonna 2000. Hän kilpaili sarjoissa vuoteen 2003 asti voittaen FR 2.0 Saksan-sarjan mestaruuden vuonna 2003. Vuosina 2003-2004 Sharp kilpaili World Series by Renault -luokassa. Vuonna 2005 Sharp kilpaili GP2-luokassa saavuttaen kaksi pistettä nopeimmasta kierroksesta, joka tuli Espanjan sprinttikilpailusta. Vuonna 2006 Sharp kilpaili WTCC-luokassa saavuttaen yhden kolmossijan. Vuonna 2007 Sharp kilpaili FIA GT Championship -sarjassa voittaen kolme kilpailua yhdessä Karl Wendlingerin kanssa. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 Pisteet Sijoitus 2005 DPR SMR FEA Kesk. SMR SPR 14 ESP FEA Kesk. ESP SPR 16 MON FEA Kesk. EUR FEA 9 EUR SPR 9 FRA FEA 19 FRA SPR Kesk. GBR FEA Kesk. GBR SPR NC GER FEA 11 GER SPR 13 HUN FEA HUN SPR TUR FEA TUR SPR ITA FEA ITA SPR BEL FEA BEL SPR BHR FEA BHR SPR 2 23. Luokka:Formula Renault 3.5 -kuljettajat Luokka:GP2-kuljettajat Luokka:World Touring Car Championship -kuljettajat Luokka:Brittiläiset autourheilijat Luokka:Vuonna 1979 syntyneet Luokka:Elävät henkilöt
Musicmagic

Musicmagic on fuusiojazz-yhtye Return to Foreverin seitsemäs ja samalla viimeinen studioalbumi, joka julkaistiin vuonna 1977 Columbia Recordsilla. == Kappaleet == #"The Musician" (Corea) – 7:12 #"Hello Again" (Clarke) – 3:49 #"Musicmagic" (Corea, Moran) – 11:00 #"So Long Mickey Mouse" (Clarke) – 6:09 #"Do You Ever" (Moran) – 3:59 #"The Endless Night" (Corea, Moran) – 9:41 == Kokoonpano == *Chick Corea - kosketinsoitin *Gayle Moran - laulu, piano *Joe Farrell - saksofoni, huilu *John Thomas - trumpetti *James Tinsley - trumpetti, piccolo *Harold Garret - pasuuna *Jim Pugh - pasuuna *Stanley Clarke - bassokitara *Gerry Brown - rummut Luokka:Vuoden 1977 albumit Luokka:Return to Foreverin albumit
Where Have I Known You Before

__NOTOC__ Where Have I Known You Before on fuusiojazz-yhtye Return to Foreverin neljäs studioalbumi, joka julkaistiin vuonna 1974. == Kappaleet == # # # # # # # # == Kokoonpano == * Chick Corea – sähköpiano, piano, syntetisaattori, perkussio * Stanley Clarke – bassokitara * Lenny White – rummut, perkussio, conga & bongorummut * Al Di Meola – sähkökitara, akustinen 12-kielinen kitara == Arvostelut == * AllMusic: AllMusic review == Lähteet == Luokka:Vuoden 1974 albumit Luokka:Return to Foreverin albumit
Daines Barrington

Daines Barrington (1727 – 14. maaliskuuta 1800) oli englantilainen lakimies, lintutieteilijä ja muinaisesineiden keräilijä. == Elämäkerta == Daines Barringtonin isä oli Barringtonin ensimmäinen varakreivi John Barrington ja äiti Anne Daines, joka oli parlamenttiedustaja Sir William Dainesin tytär.thePeerage.com Hän opiskeli lakimieheksi ja nimitettiin käräjätuomariksi Walesiin 1757, myöhemmin Chesterin toiseksi tuomariksi. 1766 hän julkaisi teoksen Observations on the Statutes, chiefly the more ancient, from Magna Charta to 21st James I, joka herätti suurta huomiota historioitsijoiden ja keräilijöiden keskuudessa. 1773 hän julkaisi painoksen Orosiuksen teoksesta, ja laati siitä englanninkielisen käännöksen. Teoksen Tracts on the Probability of reaching the North Pole (1775) hän kirjoitti kapteeni Constantine John Phippsin (1744–1792) pohjoiseen suuntautuneen tutkimusretken innoittamana. Barrington julkaisi vielä useita muita kirjoituksia, lähinnä Royal Societyn ja Antiquarian Societyn julkaisuissa, ja kokosi kirjoitukset vuonna 1781 painettuun Miscellanies on various Subjects. Barrington on jäänyt myös lintutieteen historiaan. Hän kirjoitti teokset Experiments and Observations on the Singing of Birds ja Essay on the Language of Birds, joissa hän varsin seikkaperäisesti ja pääosin oikein kuvasi lintujen laulutaidon oppimista. Toisaalta, Barrington vastusti voimakkaasti sellaista ajatusta, että pääskyt muka muuttaisivat talveksi etelään. Hän oli täysin varma siitä, että pääskyt viettivät talven horroksessa, vaikka hänellä ei ollut omakohtaisia todisteita asiasta.Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. ISBN 978-952-220-092-1 == Lähteet == Luokka:Brittiläiset ornitologit Luokka:Brittiläiset juristit Luokka:Keräilijät Luokka:Vuonna 1727 syntyneet Luokka:Vuonna 1800 kuolleet
Christian Sund

Ulf Christian Johannes Sund (s. 28. joulukuuta 1978 Vaasa) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. == Ura == Sund aloitti uransa kasvattajaseurassaan BK- IFK:ssa. Hän edusti nuorena kahdesti ulkomaisia seuroja, Englannin kolmannella sarjatasolla pelannutta Crewe Alexandraa sekä Ruotsin Allsvenskanissa pelannutta Östers IF:iä, jossa pelasi Intertoto Cupin otteluita. Sund palasi Suomeen Vaasan Palloseuraan, jonka riveissä hän nousi nopeasti Veikkausliiga- pelaajien huipulle. Hän siirtyi kaudeksi 2003 VPS:sta Helsingin Jalkapalloklubiin, jossa hän ei saanut lyötyä itseään lopullisesti läpi. Sund voitti seurassa kuitenkin Suomen mestaruuden ja Suomen Cupin. Helsingistä Sund siirtyi FC Lahteen, josta ura jatkui Norjaan Stabækiin. Sund palasi kuitenkin takaisin FC Lahteen kesken kauden 2006. Vuonna 2008 hän palasi perhesyiden vuoksi Vaasaan pelaamaan Ykkösen Vasa IFK:hon. Kaudeksi 2009 Sund siirtyi Veikkausliigaan nousseeseen Jyväskylän Jalkapalloklubiin. Sund siirtyi kaudeksi 2011 Seinäjoen Jalkapallokerhoon.Palloliitto: Christian Sund siirtyy SJK:n riveihin 3.12.2010 Veikkausliigassa Sund on urallaan pelannut 204 ottelua ja tehnyt 15 maalia. Heinäkuussa 2019 Sund nousi apuvalmentajan paikalta Vaasan Palloseuran päävalmentajaksi, kun Petri Vuorinen siirrettiin syrjään heikosta menneen alkukauden seurauksena. == Saavutukset == * Suomen mestaruus 2003 * Suomen Cup 2003 == Lähteet == == Aiheesta muualla == * Christian Sundin esittely JJK:n sivustolla * Christian Sundin esittely Veikkausliigan sivustolla Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Phil Lanzon

Philip James "Phil" Lanzon (s. 23. maaliskuuta 1950) on brittiläinen kosketinsoittaja, joka tunnetaan parhaiten hard rock -yhtye Uriah Heepin kautta. Hän on ollut yhtyeen jäsen vuodesta 1986 lähtien. Tätä ennen hän on soittanut mm. Grand Prix -nimisessä rock-yhtyeessä. Lanzon julkaisi vuonna 2017 ensimmäisen sooloalbuminsa If You Think I'm Crazy! Huhtikuussa 2019 julkaistiin Lanzonin kirjoittama ja kuvittama kirja Curse of the Mudchalk Devil, joka on suunnattu lapsille ja teini-ikäisille. ==Lähteet== Luokka:Brittiläiset kosketinsoittajat Luokka:Uriah Heepin jäsenet Luokka:Vuonna 1950 syntyneet Luokka:Elävät henkilöt
Laurie Main

Laurence George ”Laurie” Main (29. marraskuuta 1922 – 8. helmikuuta 2012) oli australialaissyntyinen näyttelijä. Vaikka hän esiintyi monissa elokuvissa ja televisiosarjoissa, hänet tunnetaan ehkä parhaiten 1980-luvulla Disney Channelilla esitetyn Welcome to Pooh Corner -lastensarjan juontamisesta ja sen kertojana toimimisesta. Main syntyi Melbournessa, mutta lähti kotoaan 16-vuotiaana. Hän muutti Australiasta Englantiin ja sieltä edelleen Yhdysvaltoihin 1950–1960-lukujen vaihteessa. Hän työskenteli teatterin parissa jo Englannissa ja debytoi Broadwayllä 1959. Main esiintyi lukuisissa televisiosarjoissa ja -ohjelmissa vierailevana esiintyjänä. Näihin lukeutuivat muiden muassa vierailut sarjoissa Wagon Train, Alfred Hitchcock esittää, Maverick, Minä vakooja, The Girl from U.N.C.L.E., Salainen agentti 86, The Andy Griffith Show, That Girl, Ironside, The Monkees, Hogan’s Heroes, Mayberry R.F.D., Kummitus ja rouva Muir, Daniel Boone, Family Affair, Vaimoni on noita, The Partridge Family, McMillan & Wife, Land of the Lost, Pieni talo preerialla, Punky Brewster ja Murhasta tuli totta. 1990-luvun alun jälkeen Main ei enää esiintynyt elokuvissa tai televisiossa. == Lähteet == Luokka:Australialaiset näyttelijät Luokka:Vuonna 1922 syntyneet Luokka:Vuonna 2012 kuolleet
Xbox Games Store

Xbox Games Store (aiemmin Xbox Live Marketplace) on Microsoftin tarjoama latauspalvelu Xbox 360- ja Xbox One -pelikonsoleille. Palvelussa on tarjolla niin ilmaisia kuin maksullisiakin tuotteita, kuten lisäsisältöä videopeleihin sekä digitaalisia kokoversioita peleistä. Maksullisiin tuotteisiin vaadittiin aiemmin Microsoft Pointseja eli pisteitä, joilla maksu tapahtuu. Pisteitä pystyi ostamaan joko tavarataloista tai pankkikortilla suoraan Xbox Livestä. Elokuussa 2013 Microsoft Pointseista luovuttiin, ja siirryttiin käyttämään paikallista valuuttaa. Kauppapaikka yhdistettiin Windows Storen kanssa Microsoft Storeksi syyskuussa 2017.https://www.windowscentral.com/xbox-store- rebranded-microsoft-store == Lähteet == Live Marketplace Luokka:Digitaalinen jakelu
Kafkamaisuus

Kafkamaisuus on eponyymi, jolla kuvataan käsitteitä, tilanteita ja ajatuksia, jotka tuovat mieleen kirjailija Franz Kafkan tuotannon, etenkin hänen romaaninsa Oikeusjuttu ja Linna sekä pienoisromaanin Muodonmuutos. Termiä, jonka määritelmä on hyvin joustava, on myös luonnehdittu niin, että sille "on ominaista järjetön, hämmentävä, usein uhkaava monimuotoisuus: kafkamainen byrokraattisuus" ja sille "on ominaista epätodellinen vääristyneisyys ja usein tunne vaaran uhasta: Kafkamaiset kuvitelmat tunteettomasta kuulustelusta, valeoikeudenkäynneistä, passin takavarikoinnista... ahdistavat hänen viatonta mieltään" — The New Yorker. Woody Allenin elokuvassa Annie Hall luonnehtii muuan Alvy Singerin seuralaisista seksiä tämän kanssa "kafkamaiseksi".La Moustache, Slantmagazine.com ==Lähteet== Luokka:Kirjallisuuden käsitteet en:Franz Kafka#Commemoration
Cyma

Cyma on kiinalainen airsoft-aseiden valmistaja. Cyman AK-47 on hinta-laatu- suhteensa ansiosta nuorien aloittelijoiden suosiossa. == Aiheesta muualla == * Cyma AirsoftDude :n sivuilla Luokka:Pelivälinevalmistajat Luokka:Kiinalaiset yritykset
UD Melilla

Union Deportiva Melilla on jalkapalloseura, joka tulee Espanjalle kuuluvasta Melillan kaupungista Marokon rannikolla. Joukkue on perustettu vuonna 1976 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadiona toimii 12 000-paikkainen Estadio Municipal Álvarez Claro. Joukkue on pelannut suurimman osan historiastaan Segunda División B:ssä ja yhtäjaksoisesti kaudesta 1987–1988 lähtien. == Aiheesta muualla == * Seuran virallinen kotisivusto Melilla, UD Luokka:Melilla
Tero Mäntylä

Tero Mäntylä (s. 18. huhtikuuta 1991 Seinäjoki) on suomalainen jalkapalloilija, pelipaikaltaan laita- ja keskuspuolustaja. Hän edustaa Veikkausliigassa pelaavaa Seinäjoen Jalkapallokerhoa. ==Ura== ===Seuraura=== Mäntylä on TP-Seinäjoen kasvatti. Hän teki Portsmouthin kanssa kolmevuotisen sopimuksen helmikuussa 2008. Mäntylä oli mukana edustusjoukkueen harjoituksissa sekä pelasi seuran reservijoukkueessa kahdessa ottelussa Aston Villaa ja Stoke Cityä vastaan. Mäntylän sopimus Portsmouthin kanssa päättyi keväällä 2010, ja muun muassa Örebro oli kiinnostunut hänestä. Elokuussa 2010 Mäntylä teki loppukauden mittaisen sopimuksen Veikkausliigassa pelaavan Turun Interin kanssa. Hän debytoi seurassa ja samalla Veikkausliigassa 8. elokuuta 2010 ottelussa KuPSia vastaan, kun hän pääsi vaihdosta kentälle Daniel Antúnezin tilalle. Lokakuussa hänet valittiin Veikkausliigan kuukauden tähdistökentälliseen. Marraskuussa 2010 seura käytti Mäntylän sopimuksessa olleen option. Mäntylä teki 2,5 vuoden sopimuksen tammikuussa 2012 Bulgarian A PFG -liigassa pelaavan Ludogorets Razgradin kanssa. Hän saavutti seurassa sekä Bulgarian liigan että cupin mestaruuden kaudella 2011–2012. Joulukuussa 2014 hän teki kolmen vuoden sopimuksen Aalesunds FK:n kanssa. Elokuussa 2017 Mäntylä palasi pelaamaan Suomeen tehtyään sopimuksen turkulaisseura Interin kanssa.Tero Mäntylä siirtyy Norjasta FC Interiin Helmikuussa 2019 hän siirtyi yksivuotisella sopimuksella HIFK:n riveihin.Tero Mäntylä HIFK:hon Marraskuussa 2019 Mäntylä teki sopimuksen Veikkausliigassa pelaavan SJK:n kanssa. Sopimus kattaa kaudet 2020 ja 2021. ===Maajoukkueura=== Mäntylä on edustanut Suomen nuorisomaajoukkueita. Hänellä on kokemusta poikien maaotteluista sekä alle 19-vuotiaiden maajoukkueesta. Suomen miesten maajoukkueessa Mäntylä on pelannut kaksi maaottelua, joista ensimmäinen oli ystävyysottelu Tšekkiä vastaan toukokuussa 2014. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1991 syntyneet Luokka:Elävät henkilöt
Tony Dees

Anthony Michael "Tony" Dees (s. 6. elokuuta 1963 Pascagoula, Michigan, Yhdysvallat) on yhdysvaltalainen pika-aitajuoksija. Dees saavutti Barcelonan olympialaisissa 1992 hopeaa 110 metrin aitajuoksussa ajalla 13,24. Sisäratojen MM-kilpailuissa hän sai pronssia 60 metrin aitajuoksussa Torontossa 1993 ajalla 7,43 ja Pariisissa 1997 ajalla 7,50. Ulkoratojen MM-kilpailuissa hän oli 110 metrin aitajuoksussa kahdeksas Stuttgartissa 1993 ja neljäs Sevillassa 1999. Dees sai elinikäisen kilpailukiellon jäätyään 2001 kolme kertaa kiinni nandrolonin käytöstä. == Ennätykset == === Ulkoradat === Laji Aika Paikka Päivä 100 m 10,15 Zürich 7. elokuuta 1991 200 m 20,54 Baton Rouge 13. toukokuuta 1984 110 m aj 13,05 Vigo 23. heinäkuuta 1991 === Sisäradat === Laji Aika Paikka Päivä 60 m 6,63 Halle 26. tammikuuta 2000 50 m aj 6,37 Liévin 13. helmikuuta 2000 55 m aj 6,98 1. tammikuuta 1990 60 m aj 7,37 Chemnitz 18. helmikuuta 2000 == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1963 syntyneet Luokka:Elävät henkilöt
Viktor Jevsjukov

Viktor Aleksandrovitš Jevsjukov (; s. 6. lokakuuta 1956 Donetsk, Ukrainan SNT) on Neuvostoliittoa ja Kazakstania edustanut yleisurheilija, joka kilpaili keihäänheitossa. Hän edusti seuratasolla Dynamo Almatya. Jevsjukov voitti hopeaa Rooman MM-kisoissa 1987 ja pronssia Stuttgartin EM-kisoissa 1986. Hän osallistui olympialaisiin kerran, Soulin kisoissa 1988. Tuolloin hän sijoittui viidenneksi tuloksella 82,32 metriä. Jevsjukov edusti Kazakstania arvokisoissa Stuttgartin MM-kisoissa 1993, mutta ei läpäissyt tuolloin karsintaa. == Ennätykset == * Keihäänheitto: ** 85,16 m (1987) ** 93,70 m (1985) vanhalla keihäsmallilla == Lähteet == Luokka:Neuvostoliittolaiset keihäänheittäjät Luokka:Kazakstanilaiset keihäänheittäjät Luokka:Vuonna 1956 syntyneet Luokka:Elävät henkilöt
Sokrátis Papastathópoulos

pienoiskuva|220px|Sokrátis Papastathópoulos. Sokrátis Papastathópoulos (, s. 9. kesäkuuta 1988 Kalamáta) on kreikkalainen jalkapalloilija, joka edustaa Kreikan Superliigassa pelaavaa Olympiakosia. Papastathópoulos pystyy pelaamaan puolustajana sekä puolustavana keskikenttäpelaajana. Hän on edustanut aikaisemmin muun muassa AEK Ateenaa, Genoaa, Milania, Werder Bremeniä, Borussia Dortmundia ja Arsenalia. Papastathópoulos on pelannut kauden 2020–2021 loppuun mennessä Italian Serie A:ssa 56 ottelua, joissa hän on tehnyt kaksi maalia, Saksan Bundesliigassa 189 ottelua, joissa hän on tehnyt yhdeksän maalia, ja Englannin Valioliigassa 44 ottelua, joissa hän on tehnyt kolme maalia. Hän voitti Italian-mestaruuden Milanissa 2011, Saksan cupin Dortmundissa 2017, FA Cupin Arsenalissa 2020 ja Kreikan-mestaruuden Olympiakosissa 2021. Papastathópoulos on edustanut myös Kreikan maajoukkuetta. Hän pelasi vuoden 2010 MM-kilpailuissa kaksi ottelua ja suoriutui Argentiinaa vastaan onnistuneesti tehtävästään Lionel Messin vartioimisessa. EM- kilpailuissa 2012 Papastathópoulos pelasi kolme ottelua. MM-kilpailuissa 2014 hän pelasi neljä ottelua ja teki maalin neljännesvälieräottelussa Costa Ricaa vastaan. Hän on pelannut 90 maaottelua, toistaiseksi viimeisen syyskuussa 2019. Hän on tehnyt maalin vuoden 2014 MM-kisaottelun lisäksi kesäkuussa 2015 EM-karsintaottelussa Färsaaria vastaan ja marraskuussa 2017 MM- jatkokarsintaottelussa Kroatiaa vastaan. == Lähteet == == Aiheesta muualla == Luokka:Elävät henkilöt Luokka:Kreikkalaiset jalkapalloilijat Luokka:Vuonna 1988 syntyneet
Beate Peters

Beate Edeltraud Peters (s. 12. lokakuuta 1959 Marl) on saksalainen entinen yleisurheilija, joka kilpaili keihäänheitossa. Hän edusti seuratasolla TV Wattenscheidia. Peters voitti pronssia Rooman MM-kisoissa 1987 ja Stuttgartin EM-kisoisa 1986. Hän osallistui olympialaisiin vuosina 1984 ja 1988. Peters sijoittui Los Angelesissa 1984 seitsemänneksi ja Soulin kisoissa 1988 neljänneksitoista. Hän voitti kotimaansa mestaruuskilpailuissa yhteensä kahdeksan mitalia, joista kaksi oli kultaisia, kolme hopeisia ja kolme pronssisia. Peters on lesbo ja asuu yhdessä entisen seitsenottelija Sabine Braunin kanssa. == Ennätykset == * Keihäänheitto: 69,56 m (1986) == Lähteet == Peters, Beate Peters, Beate Peters, Beate
Jack Pierce

Jack Warren Pierce (s. 23. syyskuuta 1962 Cherry Hill, New Jersey, Yhdysvallat) on yhdysvaltalainen pika-aitajuoksija, olympia- ja MM-mitalisti. Pierce sijoittui 110 metrin aitajuoksussa neljänneksi Rooman MM-kilpailuissa 1987 ajalla 13,41. Tokion MM-kilpailuissa 1991 hän sai hopeaa juostuaan saman ajan, 13,06, kuin kilpailun voittanut Greg Foster Barcelonan olympialaisissa 1992 hän sai pronssia ajalla 13,26, jonka juoksi myös neljänneksi sijoittunut Tony Jarrett. Pierce sai Stuttgartin MM-kilpailuissa 1993 pronssia ajalla 13,06. Göteborgin MM-kilpailuissa 1995 hän sijoittui neljänneksi. Hän juoksi ennätyksensä 12,94 Atlantassa 22. kesäkuuta 1996. == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1962 syntyneet Luokka:Elävät henkilöt
Zen (albumi)

Zen on Automatic Eyen toinen studioalbumi, joka on julkaistu maaliskuussa 2010. Se debytoi Suomen virallisen listan sijalla 46. == Kappaleet == # # # # # # # # # # # # == Arvostelut == * Soundi: Soundi: Levyarvio == Lähteet == == Aiheesta muualla == * Zen discogs.com -sivustolla Luokka:Vuoden 2010 albumit Luokka:Automatic Eyen albumit
Kristiinankaupungin vaakuna

Kristiinankaupungin vaakuna on Kristiinankaupungin tunnus. Vaakunan selitys on ”aaltokoroisen, hopea-sinihalkoisen kilven oikeassa kentässä yksitoista kentästä kasvavaa vihreää kuusta asetettuina 3 + 3 + 3 + 2.” == Vaakunan historiaa == Kristiinankaupungin vaakunan aihe perustuu kaupungille sen perustamiskirjeessä vuonna 1652 vahvistettuun sinettiin, jossa määrättiin olevan "metsänranta ja sen takana meri". Sinetin aihen on tulkittu viittaavan kaupungin merenrantasijaintiin. Kyseinen sinetti säilyi käytössä isovihaan saakka, jolloin sinetin rauta- ja messinkikopiot vietiin Ruotsiin. Vanhan sinetin kadottua kaupungin käyttöön otettiin alun perin mahdollisesti tullileimaksi tarkoitettu sinetti vuonna 1723. Sinetissä oli kuvattuna kissapeto ja vuosiluku 1699. Sinetistä esiintyi useita muunnelmia, joissa kissapeto kuvattiin niin edestä kuin sivusta. Kyseinen sinetti vakiintui kaupungin tunnukseksi ja venäläinen heraldikko Bernhard von Köhne ehdotti vuonna 1861 Kristiinankaupungille kissasinetin pohjalta tehtyä vaakunaa, jossa oli kuvattuna sininen, punavaruksinen leopardi kultaisella kentällä. Von Köhnen ehdotusta ei kuitenkaan koskaan hyväksytty käyttöön. Vuonna 1892 heraldikko George Granfelt loi nykyisen vaakunan esikuvan kaupungin ensimmäisen sinetin pohjalta. Sinetissä alun perin esiintyneet puukuviot on vaakunassa tulkittu kuusiksi. Kaupunginvaltuusto luopui kissasinettien käytöstä lopullisesti vuonna 1901, jolloin päätettiin palauttaa käyttöön kaupungin perustamiskirjeessä vahvistettu sinetti ja siihen perustuva vaakuna. Kaupungin nykyisen vaakunan on piirtänyt uudelleen vanhan vaakunan pohjalta Olof Eriksson, ja Kristiinankaupungin valtuusto hyväksyi sen kokouksessaan 30. kesäkuuta 1960. Sisäasiainministeriö vahvisti vaakunan käyttöön 25. marraskuuta samana vuonna. == Galleria == Tiedosto:Kristiinankaupungin sinetti 1652.jpg|Kristiinankaupungin vuoden 1652 sinetti. Tiedosto:Kristiinankaupungin sinetti.jpg|Vuoden 1699 sinetti. Tiedosto:Kristiinankaupungin sinetti 1723.jpg|Vuoden 1723 sinetti. Tiedosto:Kristiinankaupungin sinetti 2.jpg|Kristiinankaupungin hallioikeuden sinetti. Tiedosto:Kristiinankaupungin vaakuna 1860.jpg|B. von Köhnen Kristiinankaupungin ensimmäiseen sinettiin perustuva luonnos kaupungin vaakunasta vuodelta 1861. Tiedosto:Von Koehne Kristiinankaupunki.jpg|B. von Köhnen vuoden 1861 ehdotus. Kolkka viittaa kaupungin sijaintiin Vaasan läänissä. Tiedosto:Kristiinankaupunki vaakuna 1892.jpg|George Granfeltin vuoden 1892 vaakuna. Tiedosto:Kristinestad coat of arms.jpg|Kristiinankaupungin vaakuna Finlands städers vapen -postikorttikokoelmasta 1900-luvun alusta. Tiedosto:Stamp of Finland - 1949 - Colnect 46102 - 300th Anniversary Kristiinankaupunki City Kristinestad.jpeg|Kristiinankaupungin vaakuna kaupungin 300-vuotisjuhlan postimerkissä vuodelta 1949. == Lähteet == * * ===Viitteet=== == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Kristiinankaupunki Vaakuna
Viiri (täsmennyssivu)

Viiri voi tarkoittaa seuraavia: * Viiri - pitkä ja kapea lippu * Viiri - kylä Yläkemijoella * Viiri - kylä Hiidenmaalla Virossa * Viirit (Itä-Viiri ja Länsi-Viiri) - asumattomia saaria Suomenlahden itäosassa * Kauppakeskus Viiri, kauppakeskus Nurmijärven Klaukkalassa * Viiri, sukunimenä: ** Tauno Viiri (1908-2002) - suomalainen sotilas ja Mannerheim-ristin ritari
Väinö Weckström

Väinö Matias Weckström (s. 1983) on suomalainen näyttelijä, teatteri ja elokuvaohjaaja sekä käsikirjoittaja. Hänet tunnetaan mm. Luukas Karstulan roolista vuosina 2006–2007 esitetyssä tv-sarjassa Käenpesä. Lisäksi Weckström on esiintynyt elokuvissa Hymypoika (2003) ja Ganes (2007). Hän on toiminut ohjaajana muun muassa Lahden nuorisoteatterissa sekä useissa kesäteattereissa eri puolella Suomea. Weckström on käsikirjoittanut yhdessä Satu Säävälän kanssa Rauli Badding Somerjoesta kertovan musiikkinäytelmän Raitilla – Rauli Badding, joka sai ensi-iltansa Pesäkallion kesäteatterissa vuonna 2013. Weckström on käsikirjoittanut sekä ohjannut useita näytelmiä , lyhytelokuvia ja draamallisia kokonaisuuksia kuten Kansallinen veteraanipäivän pääjuhlan Lahdessa vuonna 2014.https://yle.fi/a/3-9584419 Weckströmin vuonna 2017 ohjaama Viulunsoittaja katolla - suurmusikaali vieraili Lahden kaupunginteatterissa.https://www.ess.fi/paikalliset/714686 Väinö Weckströmin ja Jarkko Felinin käsikirjoittama koko perheen elokuva Etsivätoimisto Henkka & Kivimutka sai valtakunnallisen ensi-iltansa 2022 == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset teatteriohjaajat Luokka:Suomalaiset käsikirjoittajat Luokka:Vuonna 1983 syntyneet Luokka:Elävät henkilöt
CD Badajoz

Club Deportivo Badajoz, S.A.D. on jalkapalloseura, joka tulee Badajozin kaupungista Espanjasta. Joukkue on perustettu 15. elokuuta 1905 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 15 598-paikkainen Estadio Nuevo Vivero. Joukkue on pelannut historiansa aikana maan kolmella eri kansallisella sarjatasolla Segunda División, Segunda División B ja Tercera División. Joukkue pelasi yhtäjaksoisesti vuodet 1992–2003 toiseksi korkeimmalla sarjatasolla Segunda Divisiónissa, mutta suurimman osan historiastaan se on kuitenkin pelannut Tercera Divisiónissa. == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Badajozin maakunta
Filippiinien vaakuna

Filippiinien vaakuna on Filippiinien kansallistunnus lipun, moton ja kansallislaulun ohella. Vaakunan valkopäämerikotka ja leijona symboloivat Filippiinien entisiä omistajia, Yhdysvaltoja ja Espanjaa. Keskellä oleva aurinko symboloi riippumattomuutta ja sen kahdeksan sädettä symboloivat Batangasis, Bulacanin, Caviten, Manilan, Lagunan, Nueva Ecijan, Pampangan ja Tarlacin maakuntia. Kolme viisikantaista tähteä symboloivat maan kolmea maantieteellistä aluetta Mindanaoa, Visayasia ja Luzonia. == Lähteet == == Aiheesta muualla == Luokka:Valtioiden vaakunat vaakuna
UD Logroñés

Unión Deportiva Logroñés, S.A.D. on jalkapalloseura, joka tulee Logroñon kaupungista Espanjasta. Joukkue on perustettu vuonna 2009 ja se pelaa tällä hetkellä maan kolmanneksi korkeimmalla sarjatasolla Primera División RFEF:ssä. Sen kotistadionina toimii 16 000-paikkainen Estadio Las Gaunas. == Historia == Joukkue on perustettu 24. kesäkuuta 2009 ja se pelasi historiansa ensimmäisen kauden Segunda División B:ssä, josta se oli saanut vapaaksi jäänneen paikan Varealta.El Registro hace oficial el nombre de la Unión Deportiva Logroñés El Correo. Viitattu 24.7.2010. Revuelta presenta el nuevo 'Logroñés': "Me gustaría que fuera el hijo del anterior" Rioja2. Viitattu 24.7.2010. Logroñésin reservijoukkue sijoittui La Riojan alueellisessa sarjassa kolmanneksi kaudella 2009–2010 ja nousi täten alimmalle kansalliselle sarjatasolle Tercera Divisióniin.Regional Preferente Results - 42 (05/06/2010 - 06/06/2010) SD Logroñés. Viitattu 24.7.2010. == Lähteet == == Aiheesta muualla == * Seuran virallinen sivusto Luokka:Espanjalaiset jalkapalloseurat Luokka:La Rioja
Pier Gonella

Pierangelo "Pier" Gonella (s. 26. maaliskuuta 1977 Chiavari, Italia) on italialainen kitaristi. Gonella on tunnettu muun muassa Mastercastle-yhtyeen kitaristina. Hän aloitti kitaransoiton 15-vuotiaana. Gonella on lisätty Guinnessin ennätysten kirjaan suurimmalla määrällä digitaalisesti julkaistuja studioalbumeja. Hän on julkaissut 300 albumia taustaraitoja muusikoille ja 122 albumia vuoteen 2023 mennessä. ==Diskografia== === Mastercastle === * The Phoenix (2009) * Last Desire (2010) * Dangerous Diamonds (2011) * On Fire (2013) * Enfer (2014) * Wine of Heaven (2017) * Still in the Flesh (2019) * Lighthouse Pathetic (2022) === Labyrinth === * Freeman (2006) * 6 days to nowhere (2007) * As time goes by (2010) === Necrodeath === * Draculea (2007) * Phylogenesis (2009) * Old Skull (2010) * The Age of Fear (2010) * Idiosyncrasy (2011) * Headhunting (2011) * Hellive (2013) * The 7 deadly sins (2014) * Mondoscuro (2016) * The age of Dead christ (2018) * Defragments of Insanity (2019) * Neraka (2020) * Singin' in the Pain (2023) === Athlantis === * Athlantis (2001) * Athlantis – M.W.N.D. (2012) * Chapter 4 (2017) * The Way of Rock 'n Roll (2019) * 02022020 (2020) === Sooloalbumit === * Strategy (2020) * 667 (2023) === Verde Lauro === * Sono animali al mondo (2015) * 6 aprile (2017) === Vanexa === * Too Heavy To Fly (2016) * The Last in Black (2021) === muut hankkeet === * Wild Steel, Wild Steel (2003) * Odyssea, Tears in floods (2005) * The Black Side of the Moon, MusicArt Project (2012) * Colors & Dreams, MusicArt Project (2016) * Storm, Odyssea (2015) == Lähteet == ==Aiheesta muualla== * * Pier Gonella viralliset kotisivut * Pier Gonella viralliset kotisivut Myspace * Mastercastle viralliset kotisivut Myspace Luokka:Italialaiset metallimusiikin kitaristit Luokka:Vuonna 1977 syntyneet Luokka:Elävät henkilöt
CD Mirandés

Club Deportivo Mirandés on jalkapalloseura, joka tulee Miranda de Ebron kaupungista Kastilia ja Leónin alueelta Espanjasta. Seura perustettiin 3. toukokuuta 1927, ja sen edustusjoukkue pelaa maan toiseksi korkeimmalla sarjatasolla Segunda División:ssa. Seuran kotistadion on 6 000 -paikkainen Estadio Municipal de Anduva. Mirandés on pelannut suurimman osan historiastaan, yhteensä 50 kautta, Tercera Divisiónissa, joka oli alun perin maan kolmanneksi korkein sarjataso ja vuodesta 1977 alkaen neljänneksi korkein. Seura on saavuttanut Tercerassa lohkovoiton neljästi. Segunda División B:ssä Mirandés teki ensiesiintymisensä sarjan ensimmäisellä kaudella 1977–1978. Kaudella 2011–2012 seura saavutti poikkeuksellista menestystä yltämällä välieriin cup-kilpailu Copa del Reyssä, jossa se pudotti muun muassa korkeimmalla sarjatasolla Primera Divisiónissa pelanneet Villarrealin, Racingin ja Espanyolin. Se oli Figueresin jälkeen vasta toinen näin pitkälle kilpailussa päässyt kolmanneksi korkeimman sarjatason seura. Välierissä Mirandés kärsi kuitenkin selvän 8–3-tappion Athleticille. == Saavutukset == * Tercera Divisiónin lohkovoitto: 1988–1989, 2002–2003, 2006–2007, 2007–2008 == Lähteet == == Aiheesta muualla == * Seuran sivusto Luokka:Espanjalaiset jalkapalloseurat Luokka:Burgosin maakunta
CP Cacereño

Club Polideportivo Cacereño on jalkapalloseura, joka tulee Cáceresin kaupungista Espanjasta. Joukkue on perustettu vuonna 1919 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 7 000-paikkainen Estadio Príncipe Felipe. Joukkue on pelannut historiansa aikana maan kolmella eri kansallisella sarjatasolla. Se pelasi kauden 1952–1953 toiseksi korkeimmalla sarjatasolla Segunda Divisiónissa, mutta on kuitenkin pelannut suurimman osan historiastaan alimmalla kansallisella sarjatasolla Tercera Divisiónissa. == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Cáceres (maakunta)
UB Conquense

Unión Balompédica Conquense on jalkapalloseura, joka tulee Cuencan kaupungista Espanjasta. Joukkue on perustettu vuonna 1946 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 3 500-paikkainen Complejo Deportivo La Fuensanta. Joukkue on pelannut suurimman osan historiastaan alimmalla kansallisella sarjatasolla Tercera Divisiónissa. Kaudesta 1998–1999 asti se on pelannut yhtäjaksoisesti Segunda División B:ssä, lukuun ottamatta kautta 2006–2007, jonka se pelasi Tercera Divisiónissa. == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Cuencan maakunta
Juan Cruz Álvarez

Juan Cruz Álvarez (s. 20. marraskuuta 1985 Arrecifes, Argentiina)Juan Cruz Álvarez Driver Database on argentiinalainen moottoriurheilija. Hän on kilpaillut Formula Renault- ja World Series Light -sarjoissa vuonna 2003, World Series by Nissan -sarjassa vuonna 2004, GP2-sarjassa kaudella 2005 ja TC2000-sarjassa vuonna 2007. Álvarez voitti World Series Light -sarjan mestaruuden vuonna 2003. GP2-urallaan hän saavutti 4,5 pistettä, jotka tulivat Belgian kilpailuista. Nykyään Álvarez kilpailee Top Race V6 -sarjassa. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 Pisteet Sijoitus 2005 Campos Racing SMR FEA Kesk. SMR SPR 7 ESP FEA Kesk. ESP SPR 12 MON FEA Kesk. EUR FEA 18† EUR SPR 15 FRA FEA Kesk. FRA SPR NC GBR FEA 11 GBR SPR Kesk. GER FEA 10 GER SPR Kesk. HUN FEA Kesk. HUN SPR 7 TUR FEA 15 TUR SPR Kesk. ITA FEA 12 ITA SPR 17† BEL FEA 5 BEL SPR 6 BHR FEA 10 BHR SPR 12 4,5 18. == Lähteet == Luokka:GP2-kuljettajat Luokka:Argentiinalaiset autourheilijat Luokka:Vuonna 1985 syntyneet Luokka:Elävät henkilöt
Douglas Spalding

Douglas Alexander Spalding (s. noin 1840 Lontoo - 1877) oli englantilainen biologi, joka oli eläinten käyttäytymisen eli etologian pioneeri. Spalding oli työläisperheen lapsi. Hän kävi koulua työn ohessa, ja opiskeli 1862 filosofiaa ja kirjallisuutta Aberdeenin yliopistossa Skotlannissa, jossa filosofi Alexander Bain salli hänen osallistua luennoille ilmaiseksi. Vuoden kuluttua hän palasi Lontooseen, ja valmistui myöhemmin lakimieheksi. Hän sairastui tuberkuloosiin ja matkusti Eurooppaan etsimään hoitoa. Avignonissa hän 1860-luvun lopulla tutustui John Stuart Milliin. Keskustelujen seurauksena Spalding kiinnostui biologiasta ja ryhtyi tekemään uraa uurtavaa siipikarjatutkimusta. Spalding tutki erityisesti kananpoikasten leimautumista, mitä varten hän kiinnitti pienet huput vastakuoriutuneiden poikasten päähän, ja poisti huput eri aikoina. Eri-ikäiset poikaset reagoivat häneen eri tavalla, ja Spalding todisti ensimmäisenä niin sanotun sensitiivisen periodin eli herkän vaiheen, joka tarkoittaa, että mikäli poikanen ei leimaudu emoonsa kolmen ensimmäisen elinpäivänsä aikana, ei leimautumista sen jälkeen enää tapahdu. Kokeiden suorittamisen suhteen Spalding oli erittäin tarkka. Hän hautoi munat pussissa, joka oli ripustettu höyryävän kattilan yläpuolelle, ja avasi munat noin vuorokautta ennen poikasten kuoriutumista, jolloin niiden silmät eivät olleet vielä auenneet. Hän kiinnitti hyvin ohuen pussin kuminauhalla poikasen päähän. Pussi esti poikasta syömästä, mutta ruskuaisvarastonsa turvin se selvisi hengissä useita päiviä. Spalding oli ensimmäinen, joka ymmärsi kokeiden suorittamisen tärkeyden opitun käyttäytymisen ja vaistonvaraisen käyttäytymisen erottamiseksi. Spaldingin ensimmäinen tutkielma (Brighton, 1872) herätti laajaa huomiota ja ylistystä tiedepiireissä. Psykologia eli ihmisen käyttäytymistutkimus oli myös uusi oppiala, ja psykologit hyökkäsivät Spaldingin tutkimuksia vastaan, koska Spalding arvosteli heidän hataria tutkimusmenetelmiään. Painostus oli niin ankaraa, että Spaldingin maine tahraantui, ja hänen tutkimustuloksensa hämärtyivät. Konrad Lorenz sittemmin sai kunnian tulla mainituksi etologian isänä, vaikka Spalding oli jo kymmeniä vuosia aikaisemmin tehnyt perustavanlaatuisia tutkimuksia. == Lähteet == * Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. ISBN 978-952-220-092-1 Luokka:Etologit Luokka:Brittiläiset ornitologit Luokka:1800-luvulla syntyneet Luokka:1800-luvulla kuolleet
Tšadin jalkapallomaajoukkue

Tšadin jalkapallomaajoukkue edustaa Tšadia jalkapallon miesten maaotteluissa. Joukkuetta hallinnoi Tšadin jalkapalloliitto. Se ei ole esiintynyt koskaan jalkapallon arvokisoissa. ==Arvokisat== ===Maailmanmestaruuskilpailut=== * 1930 - 1998 Ei osallistunut * 2002 - 2010 Ei selviytynyt karsinnoista ===Afrikan-mestaruuskilpailut=== * 1957 - 1990 Ei osallistunut * 1992 Ei selviytynyt karsinnoista * 1994 Vetäytyi karsinnoista * 1996 - 1998 Ei osallistunut * 2000 Ei selviytynyt karsinnoista * 2002 Ei osallistunut * 2004 - 2008 Ei selviytynyt karsinnoista * 2010 Diskattiin ==Tunnettuja pelaajia== * Francis Oumar Belonga * Japhet N'Doram * Mahamat Hissein * Nabatingue Toko * Rufin Yambe ==Lähteet== Luokka:Jalkapallomaajoukkueet Jalkapallomaajoukkue
Reid Scott

Reid Scott (s. 19. marraskuuta 1977 Albany, New York) on yhdysvaltalainen näyttelijä. Parhaiten hänet tunnetaan roolistaan televisiosarjasta Rouva varapresidentti. Tämän lisäksi hänet tunnetaan roolistaan Brendan Dorffina televisiosarjassa My Boys. Hän on myös esiintynyt monessa televisiomainoksessa, saippuasarjassa All My Children ja off-Broadway- näytelmässä Cargo. Lisäksi hänet tunnetaan elokuvasta Amusement (2009). == Aiheesta muualla == * Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt
Gotthardin maantietunneli

Gotthardin maantietunneli on Alppien läpi kulkeva maantietunneli Sveitsissä välillä Göschenen–Airolo, reitillä Zürich–Milano. Tunneli on osa Sveitsin valtatietä A2 (Basel–Chiasso). Tunnelin pituus on 16,9 kilometriä, ja se on maailman kolmanneksi pisin maantietunneli.The World's longest Road Tunnels. Lotsberg.net. Viitattu 24.7.2010. Gotthardin maantietunneli on merkittävä ajoreitti Italiasta Sveitsiin ja Saksaan. Tunnelin kautta kulkee vuosittain noin kuusi miljoonaa autoa, joista miljoona on kuorma-autoja. Tunneli on yksiaukkoinen ja kaksikaistainen, vaikka tiet tunnelin molemmissa päissä ovat nelikaistaisia moottoriteitä. Tunnelin muuttamisesta kaksiaukkoiseksi järjestettiin kansanäänestys 28. helmikuuta 2016. Toisen tunnelin rakentamista kannatti 57 prosenttia äänestäneistä. Alustavien suunnitelmien mukaan lisätunnelin rakentaminen aloitetaan noin vuonna 2020. Uuden tunnelin rakentamisen ja nykytunnelin korjaamisen arvoidaan maksavan 2,8 mrd. Sfr. == Katso myös == * Gotthardin tunneli * Gotthardin pohjatunneli == Lähteet == * Tunnelin kotisivu ===Viitteet=== == Aiheesta muualla == * Gotthardtunnel * ITE Gotthard-Info. Ite-euro.com. Luokka:Sveitsin maantietunnelit Luokka:Uri Luokka: Ticino
Radcliffe

Radcliffe on muun muassa seuraavien henkilöiden sukunimi: *Alfred Radcliffe- Brown (1881–1955), brittiläinen sosiaaliantropologi *Ann Radcliffe (1764–1823), brittiläinen kirjailija *Daniel Radcliffe (s. 1989), brittiläinen näyttelijä *Janet Radcliffe Richards (s. 1944), brittiläinen filosofi *Paula Radcliffe (s. 1973), brittiläinen kestävyysjuoksija ==Katso myös== * Kevin Ratcliffe (s. 1960), entinen walesilainen jalkapalloilija
Sankt Gotthardin sola

Sankt Gotthardin sola (, ) on alppisola Sveitsissä. Sen korkein kohta on 2 018 metrin korkeudessa meren pinnasta. Sola yhdistää Urin kantonin Andermattin ja Ticinon kantonin Airoloon. Sola on ikivanha kulkureitti. Solatie on otettu käyttöön 1830-luvulla. Gotthardin solatie on kansallinen valtatie numero 2 (H2). Tie on talvisin suljettu. Viime vuosina katkos on kestänyt säätilanteesta riippuen 6–7 kuukautta, marraskuulta toukokuulle.Urin kantonin liikennesivut Käytännössä Gotthardin rautatie- ja maantietunnelit ovat korvanneet tien kuljetusreittinä, mutta matkailureittinä sola on edelleen kesäisin ahkerassa käytössä. == Katso myös== *Gotthardin maantietunneli *Gotthardin tunneli *Gotthardin pohjatunneli ==Lähteet== * Gotthardin sola Sveitsin historiallisessa tietosanakirjassa === Viitteet=== ==Aiheesta muualla== Luokka:Sveitsin solat Luokka:Uri Luokka:Ticino
Akira Takeuchi

Akira Takeuchi (s. 13. huhtikuuta 1939 Tokio) on japanilainen arkkitehti. Takeuchi on tutkinut vanhojen suomalaisten puukirkkojen tukipilarirakennetta ja tehnyt aiheesta väitöskirjan, joka on tarkastettu Tokiossa Japanissa ja ilmestynyt kirjana japaniksi. Hänen varsinainen työnsä oli ennen eläkkeelle jääntiä Mitsubishin arkkitehtiosastolla, jossa hän suunnitteli pilvenpiirtäjiä. Takeuchi aloitti väitöskirjan teon Tampereen teknillisessä korkeakoulussa ja sai työlleen apurahaa Kulttuurirahastolta ja Valtion rakennustaidetoimikunnalta. Hänen väitöskirjassaan tutkimiinsa kirkkoihin sisältyy myös muiden Pohjoismaiden kirkkoja. Tuorein kirkko on 1778 valmistunut Ruoveden kirkko. Takeuchi jatkaa sen jälkeen nuorempien kirkkojen tutkimusta. Väitöskirja on sikäli ainutlaatuinen, että suomalaisia puukirkkoja on sitä ennen tutkittu lähinnä taidehistoria näkökulmasta. Takeuchin toinen kirja on nimeltään Tutkimusretkellä suomalaisissa puukirkoissa, se ilmestyi keväällä 2013. ==Lähteet== Luokka:Japanilaiset arkkitehdit Luokka:Vuonna 1939 syntyneet Luokka:Elävät henkilöt
Koripallon Espanjan supercup

Koripallon Espanjan supercup on vuosittain järjestettävä seurajoukkueiden kilpailu. Supercupiin osallistuvat seuraavat joukkueet: * Edellisen kauden Liigamestari * Edellisen kauden Cup-mestari * Kisaa isännöivä joukkue * Edellisellä kaudella parhaiten Euroopan kilpailuissa sijoittunut joukkue == Joukkueiden mestaruudet == Vuosi Pelipaikka Voittaja Toinen sija Kolmas sija Neljäs sija 2004 Malaga Regal FC Barcelona Real Madrid Unicaja Málaga TAU Ceramica 2005 Granada TAU Ceramica CB Granada Real Madrid Unicaja Málaga 2006 Malaga TAU Ceramica Unicaja Málaga DKV Joventut Regal FC Barcelona 2007 Bilbao TAU Ceramica Bilbao Basket Real Madrid Regal FC Barcelona 2008 Zaragoza TAU Ceramica CAI Zaragoza Regal FC Barcelona DKV Joventut 2009 Las Palmas Regal FC Barcelona Real Madrid Kalise Gran Canaria Caja Laboral 2010 Vitoria-Gasteiz Regal FC Barcelona Valencia BC Caja Laboral Real Madrid == Aiheesta muualla == *ACB Luokka:Espanjan koripallosarjat Espanjan supercup
Afrodite ja kuolema

Afrodite ja kuolema () on Ritta Jacobssonin kirjoittama romaani, joka julkaistiin vuonna 2006. Teos ilmestyi suomeksi vuonna 2009 Hannele Louhivuoren suomentamana. Suomennoksen on kustantanut Nemo. Kirja on voittanut Spårhunden -palkinnon vuonna 2006. Spårhunden-palkinto on Ruotsissa vuoden parhaalle lasten ja nuorten salapoliisiromaanille myönnettävä palkinto. Afrodite ja kuolema on Afrodite-kirjasarjan ensimmäinen osa. Sarjaan kuuluu viisi kirjaa, joista ensimmäisen lisäksi on suomennettu Afrodite ja petos (). ==Juoni== Afroditen, kirjan päähenkilön, luokkatoveri Mikaela katoaa ja muutaman päivän kuluttua hänet löydetään metsästä kuolleena. Afrodite haistaa tapauksessa jotain omituista ja rupeaa selvittämään, miksi Mikaela on kuollut. Afrodite kohtaa vaarallisia tilanteita, syyttää vääriä ihmisiä ja rakastuu naapurissa asuvaan Linukseen. Mikaelan murhan selvittäminen ei tunnu etenevän mihinkään suuntaan, kunnes johtolangat rupeavat yhdistymään toisiinsa ja Afrodite alkaa päästä todellisen syyllisen jäljille. Luokka:Ruotsalaiset romaanit Luokka:Nuortenromaanit Luokka:Vuoden 2006 kirjat
Suuri tumma pilkku

Suuri tumma pilkku oli Neptunuksessa oleva myrsky, joka muistutti Jupiterin suurta punaista pilkkua. Se näkyi tummana pilkkuna, joten se sai nimekseen ”Suuri tumma pilkku”. Myrskyn arveltiin olevan jopa Maan kokoinen. Havainnot pilkusta perustuvat Voyager 2 -luotaimen Neptunuksen ohilentoon vuonna 1989. Hubble-avaruusteleskoopilla tehdyt havainnot vuonna 1994 paljastivat, että pilkku oli poissa. Pilkku oli joko hajonnut kaasukehään tai peittynyt siihen. Hubble löysi kuitenkin toisen pilkun Neptunuksen pohjoiselta pallonpuoliskolta, mikä johtuu planeetan kaasukehän nopeasta muuttumisesta. == Lähteet == * Neptunuksen esittely astronetti.com -sivustolla === Viitteet === Luokka:Neptunus
Viktor Zaitsev

Viktor Zaitsev (; s. 26. maaliskuuta 1966 Taškent) on Neuvostoliittoa ja Uzbekistania edustanut yleisurheilija, joka kilpaili keihäänheitossa. Hän edusti seuratasolla taškentilaista Trud-seuraa. Zaitsev voitti hopeaa Splitin EM-kisoista 1990 tuloksella 83,30 metriä. Hän osallistui olympialaisiin kerran, Barcelonassa 1992. Zaitsev sijoittui tuolloin karsinnassa kolmanneksitoista ja oli ensimmäinen, joka putosi finaalista. Hän jatkoi kilpailu-uraansa vuoteen 1995 ja edusti viimeiset kilpailuvuotensa Uzbekistania. == Ennätykset == * Keihäänheitto: 87,20 m (1992) == Lähteet == Luokka:Neuvostoliittolaiset keihäänheittäjät Luokka:Uzbekistanilaiset keihäänheittäjät Luokka:Vuonna 1966 syntyneet Luokka:Elävät henkilöt
Huvitutti

Huvitutti oli suomalainen lastenohjelma, jossa Mukaralla-yhtye keulahahmonaan Satu Sopanen laulatti ja leikitti lapsia konserteissa eri puolilla Suomea. Ohjelmaa kuvattiin vuosina 1998–2003, ja sitä esitettiin Yle TV2 -kanavalla. Alkuperäiseen Mukarallan kokoonpanoon kuuluivat Satu Sopanen (laulu, leikitys, kantele), Heikki Kangasniemi (viulu, mandoliini), Timo Lehtovaara (sähkö- ja kontrabasso), Tuomo Rönkkö (harmonikka) ja Mikko Taipale (rummut ja lyömäsoittimet). Myöhemmin Timo Lehtovaaran tilalle vaihtui Pasi Kallio. Myös Aarne Himberg on soittanut rumpuja muutamassa jaksossa. Valtaosa jaksoista oli sellaisia, että niissä vieraili vaeltava Tuttiritari, jota esitti Jukka Leisti (muutamassa jaksossa Esko Rissanen). Tuttiritarin osuudet käsikirjoitti Petri Merta ja myöhemmin Silja Sillanpää. Yllätysvieraina nähtiin muun muassa Pikku Kakkosesta tutut Silja Sillanpää, Jyrki Laaksonen ja Taikuri Luttinen sekä Hui hai hiisi -ohjelman keiju Berenike Tähtikilpi (Anu Tuomi-Nikula) ja Matti Menninkäinen (Riku Suokas). ==Aiheesta muualla== *Tuttiritari Ylen Elävässä arkistossa Luokka:1990-luvun suomalaiset musiikkiohjelmat Luokka:2000-vuosikymmenen suomalaiset musiikkiohjelmat Luokka:Suomalaiset lastenmusiikkiyhtyeet Luokka:Pikku Kakkosen ohjelmat
Karen Forkel

Karen Forkel (s. 24. syyskuuta 1970 Wolfen) on saksalainen entinen yleisurheilija ja olympiamitalisti, joka kilpaili keihäänheitossa. Hän edusti Itä-Saksaa vuoteen 1990 saakka ja voitti maata edustaessaan hopeaa Splitin EM- kisoista 1990. Saksaa edustaessaan hän voitti pronssia Barcelonan olympialaisista 1992 ja hopeaa sekä Stuttgartin MM-kisoista 1993 että Helsingin EM-kisoista 1994. Forkel edusti seuratasolla SV Hallea, jonka riveissä hän voitti yhteensä kuusi mitalia Saksan-mestaruuskilpailuista. == Ennätykset == * Keihäänheitto (uusi keihäsmalli): 65,17 m (1999) * Keihäänheitto (vanha keihäsmalli): 70,20 m (1991) == Lähteet == Luokka:Itäsaksalaiset keihäänheittäjät Luokka:Saksalaiset keihäänheittäjät Luokka:Saksalaiset olympiamitalistit Luokka:Vuonna 1970 syntyneet Luokka:Elävät henkilöt
Olli-Pekka Salminen

Olli-Pekka Salminen (s. 31. heinäkuuta 1967) toimi Karttulan kunnan virkaa sijaistavana hallintojohtajana vuosina 2003–2006, Keuruun kaupungin kaupunginsihteerinä vuosina 2006–2008, Tervon kunnanjohtajana vuosina 2008–2010 sekä Kemijärven kaupunginjohtajana vuodesta 2011 heinäkuuhun 2014. Salmisen kaupunginjohtajan tehtävät päättyivät Kemijärvellä hänen itse tekemäänsä esitykseen virkasuhteen purkamisesta johtajasopimuksen mukaisesti 1.8.2014 alkaen. Virkauran päättymistä edelsivät epäilyt kiusaamisesta ja varoitukset muun muassa alkoholin väärinkäytöstä ja taloudellisista epäselvyyksistä sekä poliisitutkinnat. https://www.hs.fi/kotimaa/art-2000002742305.htmhttps://www.lapinkansa.fi/Lappi/1194910198446/artikkeli/miksi+kemijarven+kaupunginjohtaja+erotetaan.html Salmisella konsultoi kuntia niitä koskevien ajankohtaisten juridisten kysymysten osalta.https://kuntalehti.fi/uutiset/paatoksenteko/selvitys- savukoski-ja-pelkosenniemi-voivat-jakaa-kunnanjohtajan-voisi-aiheuttaa- maratonkokouksia/ Hän on hakenut lukuisia kunnanjohtajan tehtäviä viime vuosina (esimerkiksi Nousiainen, Rautalampi, Suomussalmi ja Taivalkoski) Kemijärven virkasuhteensa päättymisen jälkeen. https://oopeesaa.wixsite.com/mysitehttps://kuntalehti.fi/?s=olli+pekka+salminen&button;= Salminen on koulutukseltaan julkishallinnon merkonomi Kemijärven kauppaoppilaitoksesta ja hallintotieteiden maisteri Tampereen yliopistosta. Hän jatko-opiskelee Tampereen yliopiston Johtamiskorkeakoulussa.https://kuntalehti.fi/mielipide/mielipide-kuntalain- muutostarpeet/ == Lähteet == Luokka:Kemijärven kauppalan- ja kaupunginjohtajat Luokka:Tervon kunnanjohtajat Luokka:Vuonna 1967 syntyneet Luokka:Elävät henkilöt